CELEX: 32015D0345
Language: hu
Date: 2015-03-02 00:00:00
Title: A Bizottság (EU) 2015/345 határozata ( 2015. március 2. ) a 2009/563/EK, a 2009/564/EK, a 2009/578/EK, a 2010/18/EK, a 2011/263/EU, a 2011/264/EU, a 2011/382/EU és a 2011/383/EU határozatnak az egyes termékekre vonatkozó uniós ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról (az értesítés a C(2015) 1286. számú dokumentummal történt)  EGT-vonatkozású szöveg

4.3.2015   
            
            
               HU
            
            
               Az Európai Unió Hivatalos Lapja
            
            
               L 60/39
            
         A BIZOTTSÁG (EU) 2015/345 HATÁROZATA
   (2015. március 2.)
   a 2009/563/EK, a 2009/564/EK, a 2009/578/EK, a 2010/18/EK, a 2011/263/EU, a 2011/264/EU, a 2011/382/EU és a 2011/383/EU határozatnak az egyes termékekre vonatkozó uniós ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról
   
      
         (az értesítés a C(2015) 1286. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (3) bekezdésének c) pontjára,
   az Európai Unió ökocímke-bizottságával folytatott konzultációt követően,
   mivel:
   
               (1)
            
            
               A 2009/563/EK bizottsági határozat (2)2015. június 30-án hatályát veszti.
            
         
               (2)
            
            
               A 2009/564/EK bizottsági határozat (3)2015. november 30-án hatályát veszti.
            
         
               (3)
            
            
               A 2009/578/EK bizottsági határozat (4)2015. november 30-án hatályát veszti.
            
         
               (4)
            
            
               A 2010/18/EK bizottsági határozat (5)2015. december 31-én hatályát veszti.
            
         
               (5)
            
            
               A 2011/263/EU bizottsági határozat (6)2015. április 28-án hatályát veszti.
            
         
               (6)
            
            
               A 2011/264/EU bizottsági határozat (7)2015. április 28-án hatályát veszti.
            
         
               (7)
            
            
               A 2011/382/EU bizottsági határozat (8)2015. június 24-én hatályát veszti.
            
         
               (8)
            
            
               A 2011/383/EU bizottsági határozat (9)2015. június 28-án hatályát veszti.
            
         
               (9)
            
            
               A 2009/563/EK, a 2009/564/EK, a 2009/578/EK, a 2010/18/EK, a 2011/263/EU, a 2011/264/EU, a 2011/382/EU és a 2011/383/EU határozatban rögzített, jelenleg hatályos ökológiai kritériumok, valamint a kapcsolódó értékelési és ellenőrzési követelmények relevanciájának és megfelelőségének felmérése céljából felülvizsgálatra került sor. Mivel az említett határozatokban megállapított ökológiai kritériumok, valamint kapcsolódó értékelési és ellenőrzési követelmények továbbra is felülvizsgálat alatt állnak, indokolt ezen ökológiai kritériumok, valamint kapcsolódó értékelési és ellenőrzési követelmények érvényességének időtartamát meghosszabbítani. Tekintettel arra, hogy a fenti határozatok felülvizsgálati folyamatai különböző szakaszokban vannak, a 2009/563/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2015. december 31-ig, a 2009/564/EK, a 2009/578/EK, a 2010/18/EK, a 2011/263/EU, a 2011/264/EU, a 2011/382/EU és a 2011/383/EU határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát pedig 2016. december 31-ig indokolt meghosszabbítani.
            
         
               (10)
            
            
               A 2009/563/EK, a 2009/564/EK, a 2009/578/EK, a 2010/18/EK, a 2011/263/EU, a 2011/264/EU, a 2011/382/EU és a 2011/383/EU határozatot tehát ennek megfelelően módosítani kell.
            
         
               (11)
            
            
               Az e határozatban foglalt intézkedések összhangban vannak a 66/2010/EK rendelet 16. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2009/563/EK határozat 3. cikke helyébe a következő szöveg lép:
   
      „3. cikk
      A »lábbelik« termékcsoportra vonatkozó ökológiai kritériumokat, valamint az ahhoz kapcsolódó értékelési és ellenőrzési követelményeket 2015. december 31-ig kell alkalmazni.”
   
   2. cikk
   A 2009/564/EK határozat 4. cikke helyébe a következő szöveg lép:
   
      „4. cikk
      A »kempingszolgáltatások« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   3. cikk
   A 2009/578/EK határozat 4. cikke helyébe a következő szöveg lép:
   
      „4. cikk
      A »turistaszállás-szolgáltatás« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   4. cikk
   A 2010/18/EK határozat 3. cikke helyébe a következő szöveg lép:
   
      „3. cikk
      A »fa padlóburkolatok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   5. cikk
   A 2011/263/EU határozat 4. cikke helyébe az alábbi lép:
   
      „4. cikk
      A »kézi mosogatószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   6. cikk
   A 2011/264/EU határozat 4. cikke helyébe az alábbi lép:
   
      „4. cikk
      A »mosószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   7. cikk
   A 2011/382/EU határozat 4. cikke helyébe az alábbi lép:
   
      „4. cikk
      A »kézi mosogatószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   8. cikk
   A 2011/383/EU határozat 4. cikke helyébe az alábbi lép:
   
      „4. cikk
      Az »általános tisztítószerek és a szaniterhelyiségek tisztításához használt tisztítószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2016. december 31-ig érvényesek.”
   
   9. cikk
   Ennek a határozatnak a tagállamok a címzettjei.
   
      Kelt Brüsszelben, 2015. március 2-án.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  HL L 27., 2010.1.30., 1. o.
   
   
      (2)  A Bizottság 2009. július 9-i 2009/563/EK határozata a lábbelikre vonatkozó közösségi ökocímke odaítélésével kapcsolatos ökológiai kritériumok megállapításáról (HL L 196., 2009.7.28., 27. o.).
   
      (3)  A Bizottság 2009. július 9-i 2009/564/EK határozata kempingszolgáltatásokra vonatkozó közösségi ökocímke odaítélésével kapcsolatos ökológiai kritériumok megállapításáról (HL L 196., 2009.7.28., 36. o.).
   
      (4)  A Bizottság 2009. július 9-i 2009/578/EK határozata a turistaszállás-szolgáltatásra vonatkozó közösségi ökocímke odaítélésével kapcsolatos ökológiai kritériumok megállapításáról (HL L 198., 2009.7.30., 57. o.).
   
      (5)  A Bizottság 2009. november 26-i 2010/18/EK határozata a fa padlóburkolatok közösségi ökocímkéjének odaítélésére vonatkozó ökológiai kritériumok megállapításáról (HL L 8., 2010.1.13., 32. o.).
   
      (6)  A Bizottság 2011. április 28-i 2011/263/EU határozata a gépi mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 111., 2011.4.30., 22. o.).
   
      (7)  A Bizottság 2011. április 28-i 2011/264/EU határozata a mosószerek uniós ökocímkéjének odaítélésére vonatkozó ökológiai kritériumok megállapításáról (HL L 111., 2011.4.30., 34. o.).
   
      (8)  A Bizottság 2011. június 24-i 2011/382/EU határozata a kézi mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 169., 2011.6.29., 40. o.).
   
      (9)  A Bizottság 2011. június 28-i 2011/383/EU határozata az általános tisztítószerek és a szaniterhelyiségek tisztításához használt tisztítószerek uniós ökocímkéjének odaítélésére vonatkozó ökológiai kritériumok megállapításáról (HL L 169., 2011.6.29., 52. o.).